作者：葛长庚
词牌/韵律：贺新郎

paragraphs: 梦绕荷花国。
遍□□、橘州柳市，芙蓉巷陌。
桂社兰乡白苹里，月冷波寒之夕。
有孤鹜、落霞知得。
一鹤横空云漠漠，见梅梢、万粒真珠滴。
犹未把，寒香惜。
画楼何处吹瑶笛。
便□□、酥颦玉笑，露松霜瘠。
姑射真人游紫府，下戏三江七泽。
此莫是、冰魂雪魄。
半逐风飞半随水，半在枝、半落苍苔白。
酒醒后，晓窗碧。